
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 351 (1) 


Τροποποίηση, συμπλήρωση και κωδικοποίηση σε ενιαίο κείμενο των 
διατάξεων που ισχύουν για τη σύσταση, οργάνωση και λειτουργία 
των υπηρεσιών της Προεδρίας της Δημοκρατίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 80 του ν. 1943/1991 «εκσυγχρονισμός 


της οργανώσεως και λειτουργίας της δημόσιας διοίκησης,. αναβάθμιση 
του προσωπικού της και άλλες συναφείς διατάξεις» (Α' 50). 

2. Την αριθ. ν. 1140/1051173/1390/10.7.90 (Β' 420) απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών». 

3. Την ανάγκη τροποποίησης, συμπλήρωσης και κωδικοποίησης 
των ισχυουσών διατάξεων περί Προεδρίας της Δημοκρατίας ώστε να 
προσαρμοσθούν στις μεταβολές της νομοθεσίας που έχουν ήδη επέλθει. 

4. Το αριθ. 461/1991 πρακτικό επεξεργασίας του Α' Τμήματος 
Διακοπών του Συμβουλίου της Επικράτειας. 

Με πρόταση του Υπουργού Προεδρίας της Κυβέρνησης και του Υφυ¬ 
πουργού Οικονομικών, αποφασίζουμε: 

Άρθρο 1 

Για την υποβοήθηση και εξυπηρέτηση του Προέδρου της Δημοκρα¬ 
τίας, στην ενάσκηση των κατά το Σύνταγμα αρμοδιοτήτων και καθηκό¬ 
ντων του, συνιστάται αυτοτελής δημόσια υπηρεσία με τον τίτλο «Προε¬ 
δρία της Δημοκρατίας». 

Άρθρο 2 
Διάρθρωση 

1. Η Προεδρία της Δημοκρατίας τελεί υπό τη διεύθυνσή του κατά τις 
διατάξεις του άρθρου 5 Γενικού Γραμματέα της και διαρθρώνεται οργα- 
νικώς ως εξής: 

α) Ιδιαίτερο Γραφείο του Προέδρου της Δημοκρατίας. 

β) Νομικό Γραφείο. 

γ) Διπλωματικό Γραφείο. 

δ) Στρατιωτικό Γραφείο. 

ε) Γραφείο Διοικητικών Υποθέσεων. 

στ) Γραφείο Οικονομικών Υποθέσεων. 

2. Το Ιδιαίτερο Γραφείο του Προέδρου της Δημοκρατίας περιλαμβά¬ 
νει τα Τμήματα: 

α) Τύπου. 

β) Δημοσίων Σχέσεων. 

3. Το Νομικό Γραφείο απαρτίζεται από α) Τον Προϊστάμενό του β) 
τους αναφερόμενους στην περίπτωση δ' της παραγρ. 1 του άρθρου 7 δι¬ 
καστικούς λειτουργούς, γ) τον αναφερόμενο στην περίπτωση δ’ της πα¬ 
ραγράφου 1 του άρθρου 7 Πάρεδρο του Νομικού Συμβουλίου του Κρά¬ 
τους, δ) τους νομικούς συνεργάτες και ε) το διοικητικό προσωπικό. 

4. Στο Στρατιωτικό Γραφείο ανήκουν οι Υπασπιστές του Προέδρου 
της Δημοκρατίας και υπάγονται οι Προεδρική Φρουρά και Διμοιρία Με¬ 
ταφορών. 

5. Το Γραφείο Διοικητικών Υποθέσεων περιλαμβάνει τα τμήματα: 
α) Προσωπικού και Γραμματείας. 

β) Διοικητικής Μέριμνας, 
γ) Μεταφορικών Μέσων. 

6. Το Γραφείο Οικονομικών Υποθέσεων περιλαμβάνει τα Τμήματα: 
α) Χρηματικής Διαχείρισης. 

β) Προμηθειών και Διαχείρισης Υλικού. 

Άρθρο 3 
Αρμοδιότητες 

1. Ο Γενικός Γραμματέας προΐσταται των αναφερόμενων στις διατά¬ 
ξεις της παραγρ. 1 του άρθρου 2 υπηρεσιών της Προεδρίας της Δημο¬ 
κρατίας και εποπτεύει τις βξαρτώμενες από αυτήν υπηρεσίες. 

2. Στο Ιδιαίτερο Γραφείο, με την επιφύλαξη των διατάξεων της παραγρ. 
4, ανήκει: 

α) Η άμεση εξυπηρέτηση του Προέδρου της Δημοκρατίας για όλα τα 
προσωπικά του θέματα, η ρύθμιση των θεμάτων που αναφέρονται στις προ¬ 
σωπικές επαφές, δημόσιες εμφανίσεις και μετακινήσεις του, η παρακολού¬ 
θηση του ημεδαπού και αλλοδαπού τύπου και των λοιπών μέσων ενημέρω¬ 
σης, καθώς και ο χειρισμός της προσωπικής και επίσημης αλληλογραφίας 
του. > 

β) Ο προγραμματισμός και η οργάνωση κάθε είδους εκδηλώσεων (εορ¬ 
τών, δεξιώσεων, γευμάτων κ.λπ) και η αντιμετώπιση συναφών θεμάτων 
που προκύπτουν, σε συνεργασία με τα άλλα Γραφεία της Προεδρίας της Δη¬ 
μοκρατίας. 

3. Το Νομικό Γραφείο έχει ως έργο τη μελέτη και εισήγηση για όλα τα 
θέματα που αναφέρονται στην άσκηση των, κατά το Σύνταγμα, νομοθετι¬ 
κών, εκτελεστικών και για απονομή χάριτος αρμοδιοτήτων του Προέδρου 
της Δημοκρατίας. 

4. Το Διπλωματικό Γραφείο έχει ως έργο: 

α) Την τρέχουσα παρακολούθηση και ενημέρωση του Προέδρου της Δη¬ 
μοκρατίας για όλα τα σχετιζόμενα με τις διεθνείς σχέσεις θέματα, καθώς 
και τη ρύθμιση κάθε θέματος εθιμοτυπίας, σχετικού με τις επαφές του με 
εκπροσώπους ξένων Κρατών ή τις τυχόν μεταβάσεις του σε ξένες Χώρες. 

β) Το χειρισμό της αλληλογραφίας του Προέδρου όπως επίσης και τον 
προγραμματισμό και την οργάνωση, σε συνεργασία με τα άλλα Γ ραφεία της 
Προεδρίας της Δημοκρατίας, των κάθε είδους εκδηλώσεων, όταν αφορούν 
Αρχηγούς ξένων Κρατών, το Διπλωματικό Σώμα, επίσημους ξένους, Διε¬ 
θνείς Οργανώσεις, ομογενείς του εξωτερικού και Ελληνικά Ιδρύματα ή Ορ¬ 
γανώσεις του εξωτερικού. 

5. Το Στρατιωτικό Γραφείο έχει ως έργο την τρέχουσα ενημέρωση του 
Προέδρου της Δημοκρατίας σε θέματα στρατιωτικής φύσης καθώς και τη 
ρύθμιση θεμάτων εθιμοτυπίας που ανάγονται στις Ένοπλες Δυνάμεις. 

6. Στο Γ ραφείο Διοικητικών Υποθέσεων ανήκουν όλα τα θέματα του προ¬ 
σωπικού, τήρησης πρωτοκόλλου, διεκπεραίωσης και αρχείου, διοικητικής 
μέριμνας και εποπτείας των κτιρίων και εγκαταστάσεων της Προεδρίας της 
Δημοκρατίας, συντήρησης υλικού, επίπλων και σκευών, συντήρησης και 
διάθεσης οχημάτων και ο χειρισμός όλων των συναφών τεχνικών θεμάτων, 
όπως επίσης και η μέριμνα της προετοιμασίας και εκτέλεσης των επισήμων 
γευμάτων και δεξιώσεων και κάθε είδους εκδηλώσεων. Οι σχετικές λεπτο¬ 
μέρειες καθορίζονται, κατά περίπτωση, σε συνεργασία με το Ιδιαίτερο ή το 
Διπλωματικό Γραφείο ανάλογα με την αρμοδιότητα, όπως ορίζεται στις 
διατάξεις των παραγρ. 2 και 4 του παρόντος άρθρου. 

7. Στο Γραφείο Οικονομικών Υποθέσεων ανήκουν τα θέματα που αφο¬ 
ρούν στην κατάρτιση του προϋπολογισμού, χρηματική διαχείριση, μισθοδο¬ 
σία του προσωπικού, προμήθεια, διαχείριση και διάθεση υλικών, επίπλων ή 
σκευών και στην πληρωμή κάθε είδους δαπανών. 

Άρθρο 4 

Εξαρτώμενες υπηρεσίες 

Η ασφάλεια του προσώπου του Προέδρου της Δημοκρατίας και των συ- 
νοικούντων μελών της οικογένειας του, της κατοικίας του, καθώς και των 
εγκαταστάσεων της Προεδρίας της Δημοκρατίας ανήκει στην Υπηρεσία 
Ασφαλείας Προέδρου Δημοκρατίας (Υ.Α.Π.Δ.), η οποία, για τα ανωτέρω 
καθήκοντα, υπάγεται λειτουργικώς στον Γενικό Γραμματέα της Προεδρίας 
της Δημοκρατίας. 

2. Στο Γραφείο του Νομικού Συμβούλου του Κράτους στο Υπουργείο 
Προεδρίας της Κυβέρνησης ανήκει η άσκηση των, σύμφωνα με τις κείμενες 
διατάξεις, αρμοδιοτήτων για υποθέσεις και θέματα της Προεδρίας της Δη¬ 
μοκρατίας. 

3. Η εκκαθάριση και εντολή πληρωμής των δαπανών της Προεδρίας της 
Δημοκρατίας ενεργείται από ξεχωριστή σ' αυτήν Υπηρεσία Εντελομένων 
Εξόδων. Ο έλεγχος των δαπανών αυτών ενεργείται από Επίτροπο του Ελε¬ 
γκτικού Συνεδρίου, που ορίζεται από την Ολομέλειά του. 


4. Στην Προεδρία της Δημοκρατίας λειτουργούν, σύμφωνα με τις διατά¬ 
ξεις που τα διέπουν, Ταχυδρομικό Γραφείο και Γραφείο Τηλεπικοινωνιών, 
που υπάγονται διοικητικώς στα Ελληνικά Ταχυδρομεία και στον Οργανι¬ 
σμό Τηλεπικοινωνιών Ελλάδος αντιστοίχως. 

5. Στις αντίστοιχες υπηρεσίες του Τμήματος Μεταφορικών Μέσων, Γ ρα¬ 
φείου Τηλεπικοινωνιών και Υπηρεσίας Ασφαλείας Προέδρου Δημοκρατίας 
ανατίθεται η εξυπηρέτηση από άποψη μεταφορικών και τηλεπικοινωνιακών 
μέσων, καθώς η προσωπική ασφάλεια όσων έχουν διατελέσει Πρόεδροι της 
Δημοκρατίας μετά τη δημοσίευση του ισχύοντος Συντάγματος (9.6.1975). 

Άρθρο 5 

Γενικός Γραμματέας της Προεδρίας 

1. Ο Γενικός Γραμματέας της Προεδρίας της Δημοκρατίας είναι μετα¬ 
κλητός δημόσιος λειτουργός με βαθμό Ιο της κατηγορίας των ειδικών θέ¬ 
σεων και έχει το προβάδισμα έναντι όλων των ομοιοβάθμων του. Ο Γενικός 
Γραμματέας διορίζεται και παύεται με Προεδρικό Διάταγμα, που εκδίδεται 
από τον Πρόεδρο της Δημοκρατίας και δεν χρήζει προσυπογραφής. Τα κα¬ 
θήκοντα του Γενικού Γραμματέα της Προεδρίας της Δημοκρατίας είναι δυ¬ 
νατό να ανατίθενται με όμοιο Διάταγμα και σε ανώτατο δημόσιο λειτουργό 
ή υπάλληλο. 

2. Τον Γενικό Γραμματέα της Προεδρίας της Δημοκρατίας ελλείποντα, 
απάντα ή κωλυόμενο αναπληρώνει ο Διευθυντής του Νομικού Γ ραφείου και 
αυτόν ελλείποντα, απόντα ή κωλυόμενο ο Διευθυντής του Διπλωματικού 
Γραφείου. Στην περίπτωση έλλειψης, απουσίας ή κωλύματος και αυτού τον 
Γ ενικό Γ ραμματέα της Προεδρίας της Δημοκρατίας αναπληρώνει ο Διευθυ¬ 
ντής του Στρατιωτικού Γραφείου. 

Άρθρο 6 
Προσωπικό 

Το προσωπικό της Προεδρίας της Δημοκρατίας αποτελείται από: 

α) Δημόσιους λειτουργούς, υπαλλήλους του Δημοσίου, νομικών προσώ¬ 
πων δημοσίου δικαίου, οργανισμών τοπικής αυτοδιοίκησης, νομικών προ¬ 
σώπων, ιδιωτικού δικαίου του δημόσιου τομέα, καθώς και νομικών προσώ¬ 
πων ιδιωτικού δικαίου που εποπτεύονται ή ελέγχονται από το Δημόσιο, από 
νομικά πρόσωπα δημόσιου δικαίου ή από οργανισμούς τοπικής αυτοδιοίκη¬ 
σης. 

β) Δικαστικούς λειτουργούς ή υπαλλήλους. 

γ) Αξιωματικούς, υπαξιωματικούς και οπλίτες των Ενόπλων Δυνάμεων 
και της Ελληνικής Αστυνομίας. 

δ) Μετακλητούς υπαλλήλους. 

ε) Προσωπικό που προσλαμβάνεται με σχέση εργασίας ιδιωτικού δι¬ 
καίου. 

Άρθρο 7 

Θέσεις προσωπικού - Πλήρωση 

1. Οι θέσεις του προσωπικού της Προεδρίας της Δημοκρατίας ορίζονται 
ως εξής και πληρούνται με διορισμό, πρόσληψη, τοποθέτηση, απόσπαση ή 
ανάθεση καθηκόντων είτε κατά πλήρη απασχόληση, είτε παράλληλα με την 
άσκηση των κύριων καθηκόντων: 

α) Μία (1) θέση Γενικού Γραμματέα με βαθμό Ιο της κατηγορίας Ε.Θ., 
πληρούμενη σύμφωνα με τις διατάξεις του άρθρου 5. Ο Γενικός Γραμμα¬ 
τέας δίνει τον όρκο της υπηρεσίας ενώπιον του Προέδρου της Δημοκρατίας. 

β) Μία (1) θέση πληρούμενη με ανάθεση καθηκόντων σε Ανώτατο Δικα¬ 
στικό Λειτουργό ή Καθηγητή του Τμήματος Νομικής της οικείας Σχολής 
του Πανεπιστημίου Αθηνών. 

γ) Μία (1) θέση πληρούμενη με ανάθεση καθηκόντων σε υπάλληλο με 
πρεσβευτικό βαθμό ή βαθμό συμβούλου των γενικών θέσεων του Υπουρ¬ 
γείου Εξωτερικών. Εκτός αυτού είναι δυνατό να αποσπώνται στην Προε¬ 
δρία της Δημοκρατίας και άλλοι δύο (2) υπάλληλοι των γενικών θέσεων του 
Υπουργείου Εξωτερικών. 

δ) Πέντε (5) θέσεις πληρούμενες με ανάθεση καθηκόντων σε Εφέτες, 
Προέδρους Πρωτοδικών ή Πρωτόδικες τακτικών πολιτικών ή διοικητικών 
δικαστηρίων ή Παρέδρους ή Εισηγητές του Σ.τ.Ε., καθώς και μία (1) θέση 
πληρούμενη με ανάθεση καθηκόντων σε Πάρεδρο του Ν.Σ.Κ. Η ανάθεση 
καθηκόντων στους παραπάνω γίνεται για ορισμένο χρονικό διάστημα, που 
μπορεί ν’ ανανεώνεται. 

ε) Πέντε (5) θέσεις αξιωματικών των Ενόπλων Δυνάμεων, πληρούμενες 
με τοποθέτηση ενός (1) ανώτατου αξιωματικού Όπλων του Στρατού Ξηράς 
ή άλλου Κλάδου, τριών (3) ανώτερων αξιωματικών, ενός από κάθε Κλάδο, 
με βαθμό αντισυνταγματάρχη ή ταγματάρχη και αντιστοίχων, ως υπασπι¬ 
στών του Προέδρου και ενός (1) κατώτερου αξιωματικού ως προϊσταμένου 
της Γ ραμματείας του Στρατιωτικού Γ ραφείου και τέσσερις (4) θέσεις πλη¬ 
ρούμενες με τοποθέτηση ενός (1) υπαξιωματικού και τριών (3) στρατιωτών. 

ναυτών ή σμηνιτών. Επίσης μία (1) θέση πληρούμενη με απόσπαση αξιω¬ 
ματικού της ΕΛ.ΑΣ. Οι τοποθετήσεις των ανωτέρω αξιωματικών και οπλι¬ 
τών, προκαλούμενες με έγγραφο του Γενικού Γραμματέα της Προεδρίας 
της Δημοκρατίας, γίνονται σύμφωνα με τις οικείες διατάξεις τους. 

στ) Σαράντα πέντε (45) θέσεις πληρούμενες με διορισμό μετακλητών 
υπαλλήλων ή με απόσπαση κάθε κλάδου και κατηγορίας δημόσιων και δι¬ 
καστικών υπαλλήλων, ή υπαλλήλων ν.π.δ.δ. και ο.τ.α. 

Οι ανωτέρω θέσεις διαρθρώνονται ως εξής: 

• Μία (1) θέση με βαθμό Ιο και αποδοχές Γενικού Διευθυντή Υπουργείου. 

Τέσσερις (4) θέσεις με βαθμό 2ο-3ο. 

Δώδεκα (12) θέσεις με βαθμό 4ο-5ο. 

Είκοσι έξι (26) θέσεις με βαθμό 6ο-10ο. 

Δύο (2) θέσεις υπαλλήλων Γ' κατηγορίας με βαθμό 7ο-12ο. 

ζ) Ενενήντα πέντε (95) θέσεις υπαλληλικού, εργατοτεχνικού και βοηθη- - 
τικού προσωπικού με σχέση εργασίας ιδιωτικού δικαίου, οι ειδικότητες του 
οποίου ορίζονται με τις διατάξεις του άρθρου 10. Η πλήρωση των θέσεων 
αυτών γίνεται με πρόσληψη ή με απόσπαση παρόμοιου προσωπικού από άλ¬ 
λες δημόσιες υπηρεσίες ή νομικά πρόσωπα δημόσιου ή ιδιωτικού δικαίου 
που υπάγονται στο δημόσιο τομέα ή από νομικά πρόσωπα ιδιωτικού δικαίου 
που εποπτεύονται ή ελέγχονται από το Κράτος ή ν.π.δ.δ. ή ο.τ.α. Η σχέση 
εργασίας του αποσπώμενου προσωπικού συνεχίζεται με τους ίδιους όρους 
της σύμβασης εργασίας που έχει υπογράψει. 

Κενές θέσεις προσωπικού της περίπτ. στ' (δημόσιου δικαίου) είναι δυνατό 
να καλύπτονται και με απόσπαση προσωπικού της περίπτ. ζ (ιδιωτικού δι¬ 
καίου) και αντιστρόφως. Για όσο χρόνο διαρκεί η απόσπαση οι θέσεις αυτές 
λογίζονται ως θέσεις υπαλλήλων ιδιωτικού ή δημόσιου δικαίου, αντιστοί- 
χως. Επίσης περιορισμένος αριθμός κενών θέσεων των ανωτέρω δύο περι¬ 
πτώσεων είναι δυνατό να καλύπτεται από ειδικευμένο ή ανώτερης βαθμίδας 
προσωπικό με ανάθεση καθηκόντων. Η ανάθεση καθηκόντων στους λει¬ 
τουργούς και υπαλλήλους των περιπτώσεων β', γ' και δ' γίνεται με Προε¬ 
δρικό Διάταγμα, ενώ όλων των άλλων υπαλλήλων ,με απόφαση του οικείου 
Υπουργού που εκδίδεται με τη διαδικασία και τους ορισμούς των διατάξεων 
της παραγρ. 5 του άρθρου 8. Για τους δικαστικούς λειτουργούς τηρούνται 
και οι αντίστοιχες ειδικές διατάξεις που τους διέπουν. 

2. Το προσωπικό των υπαγόμενων στην Προεδρία της Δημοκρατίας 
Προεδρικής Φρουράς και Διμοιρίας Μεταφορών, καθώς και των εξαρτώμε- 
νων Υπηρεσιών Ασφαλείας Προέδρου Δημοκρατίας και Εντελλομένων Εξό¬ 
δων διέπεται από τις οικείες οργανικές του διατάξεις. 

3. Το προσωπικό των Γραφείων Ο.Τ.Ε. και ΕΛ.ΤΑ διέπεται από τις οι¬ 
κείες οργανικές του διατάξεις και τοποθετείται με έγκριση του Γενικού 
Γραμματέα της Προεδρίας της Δημοκρατίας. 

Άρθρο 8 

Λοιπά θέματα προσωπικού 

1. Ως μετακλητοί υπάλληλοι διορίζονται πρόσωπα, τα οποία με τη μόρ¬ 
φωση, την επαγγελματική πείρα και τα λοιπά προσόντα τους μπορούν ν’ 
ανταποκριθούν στα καθήκοντα της θέσης τους. Ο διορισμός τους γίνεται με 
Προεδρικό Διάταγμα, που εκδίδεται από τον Πρόεδρο της Δημοκρατίας, 
χωρίς προσυπογραφή, με βαθμό και αποδοχές, προβλεπόμενες για τη θέση 
που θα καταλάβει, κατ’ εκτίμηση των τυπικών και ουσιαστικών προσόντων 
τους και χωρίς περιορισμό από άλλη γενική ή ειδική διάταξη. Με όμοιο 
Προεδρικό Διάταγμα γίνεται και η απαλλαγή από τα καθήκοντά τους. 

2. Συνταξιούχο· κάθε κατηγορίας, που παίρνουν σύνταξη από το Δημόσιο 
ή ν.π.δ.δ., μπορεί να διορίζονται στις προβλεπόμενες θέσεις μετακλητών 
υπαλλήλων ή να προσλαμβάνονται με σχέση εργασίας ιδιωτικού δικαίου. 
Αυτοί, εκτός από τη σύνταξή τους, λαμβάνουν και το σύνολο των αποδοχών 
της θέσης, στην οποία διορίζονται ή προσλαμβάνονται. Οι απολαβές τους 
όμως από τη σύνταξη και την πιο πάνω θέση, σε καμία περίπτωση, δεν μπο¬ 
ρεί να υπερβούν το ανώτατο όριο απολαβών των διατάξεων του άρθρου 6 
του ν. 1256/1982, όπως ισχύουν κάθε φορά. 

3. Για την εξυπηρέτηση των Προέδρων της Δημοκρατίας, των οποίων η 
εκλογή έγινε μετά τη δημοσίευση του ισχύοντος Συντάγματος και για τον 
από τη λήξη της θητείας τους και εφεξής χρόνο, διατίθεται προσωπικό από 
το προβλεπόμενο για την Προεδρία της Δημοκρατίας. Σ’ αυτό, για κάθε 
πρώην Πρόεδρο, περιλαμβάνονται δύο (2) υπάλληλοι της περίπτ. στ' της 
παραγρ. 1 του άρθρου 7, μέχρι τέσσερις (4) οδηγοί αυτοκινήτων και ένας 
(1) από το βοηθητικό προσωπικό. Επίσης οι αποχωρούντες Πρόεδροι δι¬ 
καιούνται να ζητήσουν όπως μία κενή θέση από τις πιο πάνω κατηγορίες 
συμπληρωθεί με πρόσωπο άλλης, από τις προβλεπόμενες για την εξυπηρέ¬ 
τησή τους, κατηγορίες. Η διάθεση του προσωπικού αυτού στους πρώην 
Προέδρους γίνεται κατόπιν επιλογής τους. Σε κάθε περίπτωση εφαρμογής 
της διάταξης αυτής και για όσο χρόνο διαρκεί η διάθεση, αυξάνονται προ¬ 
σωρινά οι θέσεις προσωπικού της Προεδρίας της Δημοκρατίας σε αριθμό και 
βαθμό αντίστοιχο προς εκείνες που κατέχουν οι υπάλληλοι που διατίθενται. 

4. Το με σχέση εργασίας ιδιωτικού δικαίου κάθε κατηγορίας προσωπικό 


προσλαμβάνεται για ορισμένο ή αόριστο χρόνο και χωρίς περιορισμό από 
οποιαδήποτε διάταξη, με απόφαση του Γενικού Γραμματέα και υπογράφε¬ 
ται σχετική σύμβαση εργασίας μεταξύ αυτού και του προσλαμβανόμενου: 
Οι αποδοχές και γενικά οι όροι εργασίας των προσλαμβανόμενων ορίζονται, 
σε γενικές γραμμές στην απόφαση πρόσληψης, χωρίς περιορισμό από άλλες 
διατάξεις και λεπτομερέστερα στη σύμβαση εργασίας. Ειδικά για τα προσό¬ 
ντα και την αντιμισθία των προβλεπόμενων από τις διατάξεις της παραγρ. 1 
του άρθρου 10 επιστημονικών συνεργατών και δημοσιογράφων έχουν ανά¬ 
λογη εφαρμογή οι αντίστοιχες διατάξεις για τους ειδικούς συνεργάτες των 
παραγρ. 1, 2, 4 και 5 του άρθρου 7 του ν.δ. 217/1974. 

5. Οι αποσπάσεις του κάθε κατηγορίας προσωπικού του άρθρου 7 ενερ- 
γούνται με απόφαση του αρμόδιου ή του ασκούντος την εποπτεία Υπουργού, 
ύστερα από έγγραφη πρόταση του Γ ενικού Γ ραμματέα της Προεδρίας της 
Δημοκρατίας και είναι υποχρεωτικές τόσο για τους αποσπώμενους όσο και 
για τις υπηρεσίες ή τα νομικά πρόσωπα από τα οποία αποσπώνται. Οι απο¬ 
σπάσεις αυτές σε ουδένα περιορισμό υπόκεινται, τόσο για την πραγματοποί¬ 
ηση, όσο και τη διάρκειά τους, από άλλη γενική ή ειδική διάταξη. 

Η υπηρεσία των αποσπώμενων στην Προεδρία της Δημοκρατίας λογίζε¬ 
ται, για κάθε περίπτωση, ότι διανύθηκε στην οργανική θέση που κατέχουν. 
Ειδικώτερα για την απόσπαση δικαστικών υπαλλήλων τηρείται η διαδικα¬ 
σία που προβλέπεται από τις κείμενες γι’ αυτούς διατάξεις. 

Η λήξη της αποσπάσεως του προσωπικού αυτής της παραγράφου γίνεται 
κατά την ιδία ως άνω διαδικασία. 

6. Προσωπικό κάθε κατηγορίας και ειδικότητας της Προεδρίας της Δη¬ 
μοκρατίας, με σχέση εργασίας ιδιωτικού δικαίου αορίστου χρόνου, είναι δυ¬ 
νατό να αποσπάται ή να μετατάσσεται, με την αυτή νομική σχέση εργασίας, 
σε οποιαδήποτε άλλη υπηρεσία του δημοσίου ή ν.π.δ.δ. που διαθέτει προσω¬ 
πικό της αυτής ή συναφούς ειδικότητας. Στην περίπτωση μετάταξης και 
εφόσον στην υπηρεσία που μετατάσσεται ο μισθωτός δεν υπάρχει κενή Θέση 
της αυτής ή συναφούς ειδικότητας, δημιουργείται προσωρινή με κοινή από¬ 
φαση του καθ’ ύλην αρμόδιου Υπουργού και του Υπουργού Οικονομικών. 
Οι αποσπάσεις και μετατάξεις αυτές είναι υποχρίωτικές τόσο για τους μι¬ 
σθωτούς, όσο και για τις υπηρεσίες, στις οποίες αποσπώνται ή μετατάσσο¬ 
νται και ενεργούνται με απόφαση των καθ’ ύλην αρμοδίων Υπουργών, που 
εκδίδονται με τη διαδικασία και τους ορισμούς της παραγρ. 5. Αν ο μισθω¬ 
τός δεν προσέλθει γι’ ανάληψη καθηκόντων στην υπηρεσία που αποσπάται ή 
μετατάσσεται, εντός 15 ημερών από την κοινοποίηση σ’ αυτόν της σχετικής 
απόφασης, η απόφαση για την απόσπαση ή μετάταξη ανακαλείται. Στην πε¬ 
ρίπτωση αυτή η μεταξύ του μισθωτού και της Προεδρίας της Δημοκρατίας 
σύμβαση καταγγέλεται, χωρίς ν’ απαιτείται η συνδρομή οποιασδήποτε άλ¬ 
λης προϋπόθεσης και του καταβάλλεται η προβλεπάμενη από το άρθρο 49 
του ν. 993/1979 αποζημίωση. 

Άρθρο 9 

Προϊστάμενοι Γραφείων - Αναπλήρωση 

1. Οι Διευθυντές των Γ ραφείων της Προεδρίας της Δημοκρατίας ορίζο¬ 
νται ως κατωτέρω και αναπληρώνονται σε περίπτωση έλλειψης, απουσίας ή 
κωλύματος, όπως προβλέπεται στην παράγραφο αυτή και την επόμενη: 

α) Του Ιδιαιτέρου Γραφείου Προέδρου υπάλληλος με βαθμό. Ιο, 2ο ή 3ο 
ή ένας από τους κατά το άρθρο 7 παρ. 1 περίπτ. δ' δικαστικούς λειτουργούς. 

β) Του Νομικού Γραφείου ο κατά το άρθρο 7 παράγρ. 1 περίπτ. β' Δικα¬ 
στικός Λειτουργός ή Καθηγητής πανεπιστημίου ή ο αρχαιότερος από τους 
υπηρετούντες με ανάθεση καθηκόντων δικαστικός λειτουργός ή εκείνος από 
τους δικαστικούς λειτουργούς που ορίζεται με απόφαση του Γενικού Γραμ¬ 
ματέα. Με όμοια απόφαση ορίζεται και ο αναπληρωτής του προϊσταμένου 
του Γραφείου αυτού. 

γ) Του Διπλωματικού Γραφείου ο ανώτερος και επί ομοιοβάθμων ο αρ¬ 
χαιότερος, από τους υπαλλήλους του Υπουργείου Εξωτερικών, που υπηρε¬ 
τούν στην Προεδρία της Δημοκρατίας και αναπληρώνεται από τον επόμενο 
στην ιεραρχία. 

δ) Του Στρατιωτικού Γραφείου ο κατά το άρθρο 7 παράγρ. 1 περίπτ. ε' 
ανώτατος αξιωματικός και αναπληρώνεται σύμφωνα με τον στρατιωτικό 
κανονισμό. 

ε) Του Γ ραφείου Διοικητικών Υποθέσεων υπάλληλος με βαθμό 2ο ή 3ο. 

στ) Του Γραφείου Οικονομικών Υποθέσεων υπάλληλος με βαθμό 2ο ή 
3ο. 

2. Οι θέσεις των Διευθυντών των Γραφείων Ιδιαιτέρου, Διοικητικών 
Υποθέσεων και Οικονομικών Υποθέσεων μπορεί να καλύπτονται και με 
ανάθεση καθηκόντων σε υπαλλήλους του αυτού ή ανωτέρου βαθμού, όπως 
ορίζεται στο άρθρο 7 παράγρ. 1 περίπτ. ζ\ Οι προϊστάμενοι των τριών αυ- 

τών Γραφείων αναπληρώνονται από τον επόμενο στην ιεραρχία υπάλληλο 
του Γ ραφείου τους ή από άλλον, του αυτού κατά προτίμηση βαθμού, οριζό¬ 
μενο από τον Γενικό Γραμματέα. 

Άρθρο 10 

Ειδικότητες και θέσεις προσωπικού ιδιωτικού δικαίου. 

1. Το προσωπικό με σχέση εργασίας ιδιωτικού δικαίου περιλαμβάνει επι¬ 
στημονικούς συνεργάτες, δημοσιογράφους, μεταφραστές, υπαλλήλους γενι¬ 
κών καθηκόντων, οδηγούς και μηχανικούς ή υπομηχανικούς, μηχανολό¬ 
γους - ηλεκτρολόγους. 

2. Το εργατοτεχνικό και βοηθητικό προσωπικό με σχέση εργασίας ιδιω¬ 
τικού δικαίου περιλαμβάνει τις ειδικότητες κηπουρού, μαγείρου, οικιακού 
βοηθού, καθαρίστριας, ξυλουργού, ηλεκτροτεχνίτη, υδραυλικού, ψυκτικού, 
αρχιτεχνίτη - τεχνίτη οχημάτων, πλύντη οχημάτων. 

Άρθρο 11 

Αποδοχές υπηρετούντων στην Προεδρία της Δημοκρατίας 
δημόσιων λειτουργών και υπαλλήλων 

1. Οι αποδοχές του Γ ενικού Γ ραμματέα της Προεδρίας της Δημοκρατίας 
καθορίζονται σύμφωνα με τις διατάξεις που ισχύουν κάθε φορά για τους Γ ε¬ 
νικούς Γραμματείς των Υπουργείων. Η διάταξη του άρθρου 8 παράγρ. 2 
έχει εφαρμογή και στην προκειμένη περίπτωση. 

2. Στους μετακλητούς υπαλλήλους της Προεδρίας της Δημοκρατίας κα¬ 
ταβάλλονται οι αποδοχές που αντιστοιχούν στο μισθολογικό κλιμάκιο, με το 
οποίο προσλαμβάνονται, μαζί με τα κάθε είδους επιδόματα και προσαυξή¬ 
σεις. Στους υπαλλήλους αυτούς μπορεί να καταβάλλεται χρονοεπίδομα ανε¬ 
ξάρτητα από το χρόνο υπηρεσίας τους. Το ύψος του επιδόματος καθορίζεται 
με απόφαση του Γενικού Γραμματέα και δεν μπορεί να υπερβαίνει το προ- 
βλεπόμενο κάθε φορά για το αντίστοιχο μισθολογικό κλιμάκιο ανώτατο πο¬ 
σοστό. 

3. Το κάθε κατηγορίας και με οποιαδήποτε σχέση εργασίας προσωπικό, 
που υπηρετεί με απόσπαση, διάθεση ή ανάθεση καθηκόντων στην Προεδρία 
της Δημοκρατίας, λαμβάνει το σύνολο των αποδοχών που θα έπαιρνε αν 
εξακολουθούσε να υπηρετεί στην οργανική του θέση. Στις αποδοχές αυτές 
περιλαμβάνονται εκτός από το βασικό μισθό, τα γενικά και κάθε κατηγο¬ 
ρίας και με οποιαδήποτε ονομασία ειδικά επιδόματα και παροχές, καθώς 
επίσης και η ειδική αποζημίωση για πρόσθετη εργασία και αν ακόμα δεν 
αποτελεί πάγιο παρακολούθημα του μισθού, με την προϋπόθεση ότι δεν θα 
καταβάλλεται η κατά τις διατάξεις του άρθρου 14 αμοιβή για παρααχε- 
θείσα στην Προεδρία της Δημοκρατίας υπερωριακή εργασία. Η δαπάνη των 
κάθε είδους αποδοχών αυτής της παραγράφου βαρύνει εξ ολοκλήρου την 
υπηρεσία ή το νομικό πρόσωπο, από το οποίο προέρχεται το προσωπικό, το 
οποίο αποσπάται ή διατίθεται στην Προεδρία της Δημοκρατίας ή στο οποίο 
ανατίθενται καθήκοντα στην Προεδρία της Δημοκρατίας. 

4. Με την εξαίρεση των αποδοχών της προηγούμενης παραγράφου, τα 
χορηγούμενα με το Διάταγμα αυτό επιδόματα, οδοιπορικά έξοδα κ.λπ βα¬ 
ρύνουν τον προϋπολογισμό της Προεδρίας της Δημοκρατίας. 

Άρθρο 12 

Επιδόματα εξόδων παράστασης και ειδικών καθηκόντων. 

1. Ειδικό επίδομα για έξοδα παράστασης καταβάλλεται κατά μήνα στους 
πιο ίιάτω αναφερόμενους ως εξής: 

α) Στο Γ ενικό Γ ραμματέα της Προεδρίας της Δημοκρατίας τα προβλεπό- 
μενα για τους Γενικούς Γραμματείς Υπουργείων έξοδα παράστασης και 
κατ’ αποκοπή έξοδα κίνησης. 

β) Στους υπηρετούντες σε θέσεις των κατά το άρθρο 2 παρ. 1 Διευθυντών 
Γραφείων της Προεδρίας της Δημοκρατίας και της υπηρεσίας - Ασφαλείας 
Προέδρου της Δημοκρατίας δραχμές είκοσι χιλιάδες (20.000). Το ίδιο επί¬ 
δομα παρέχεται και στους κατά τις διατάξεις του άρθρου 7 παρ. 1 περίπτ. δ' 
Δικαστικούς Λειτουργούς και Πάρεδρο του Νομικού Συμβουλίου του Κρά¬ 
τους. 

γ) Στους εν ενεργεία ανώτερους και κατώτερους αξιωματικούς των 
τριών κλάδων των Ενόπλων Δυνάμεων και της Ελληνικής Αστυνομίας, που 
υπηρετούν στην Προεδρία της Δημοκρατίας και την Υ.Α.Π.Δ. δραχμές δώ¬ 
δεκα χιλιάδες (12.000). Το ίδιο επίδομα παρέχεται και στους αξιωματι¬ 
κούς των υπαγόμενων στο Στρατιωτικό Γ ραφείο Προεδρικής Φρουράς και 
Διμοιρίας Μεταφορών. 

δ) Σε όλο το πολιτικό προσωπικό που υπηρετεί στην Προεδρία της Δημο¬ 
κρατίας και τις εξαρτώμενες υπηρεσίες της, που δεν περιλαμβάνονται στις 
πιο πάνω περιπτώσεις, δραχμές εννέα χιλιάδες (9.000). 

ε) Στους προϊσταμένους των τμημάτων της Προεδρίας δραχμές ένδεκα 
χιλιάδες (11.000). Το ίδιο επίδομα καταβάλλεται και στον προϊστάμενο 
του γραφείου του Νομικού Συμβούλου του Κράτους στο Υπουργείο Προε¬ 
δρίας της Κυβέρνησης, στον αρμόδιο για τον έλεγχο των δαπανών της Προ¬ 


εδρίας της Δημοκρατίας Επίτροπο του Ελεγκτικού Συνεδρίου και στον προϊ¬ 
στάμενο της Υπηρεσίας Εντελλομένων Εξόδων στην Προεδρία της Δημο¬ 
κρατίας. 

2. Στο προσωπικό των Ενόπλων Δυνάμεων και της ΕΛ.ΑΣ., από του 
βαθμού του ανθυπασπιστή ή αντιστοίχου και κάτω, που υπηρετεί ή εκτελεί 
υπηρεσία στις αναφερόμενες στην περίπτ. γ' της προηγούμενης παραγρά¬ 
φου υπηρεσίες και μονάδες, με την εξαίρεση των στρατευσίμων, καταβάλλε¬ 
ται επίδομα ειδικών καθηκόντων δραχμών ένδεκα χιλιάδων (11.000). 

3. Τα προβλεπόμενα από τις διατάξεις της παραγρ. 1 περίπτ. γ’ και της 
παραγρ. 2 επιδόματα εξόδων παράστασης και ειδικών καθηκόντων, για 
όσους από το προσωπικό της Υπηρεσίας Ασφαλείας Προέδρου Δημοκρατίας 
διατίθενται στην ασφάλεια του Προέδρου, λόγω άσκησης καθηκόντων αυ¬ 
ξημένης ευθύνης και πρόσθετων εξόδων παράστασης, ορίζονται στο διπλά¬ 
σιο. Ειδικότερα τα προβλεπόμενα, από την περίπτ. β' της παραγρ. 1, έξοδα 
παράστασης για τον Διευθυντή της υπηρεσίας αυτής προσαυξάνονται κατά 
ποσοστό 50%. 

Η επιλογή του προσωπικού που δικαιούται των κατά τ’ ανωτέρω αυξη¬ 
μένων επιδομάτων, γίνεται από τον Διευθυντή της Υ.Α.Π.Δ. και ο συνολι¬ 
κός του αριθμός δεν μπορεί να υπερβαίνει το ένα πέμπτο (1/5) των υπηρε¬ 
τούντων στην ανωτέρω υπηρεσία. 

4. Για τις κρατήσεις των επιδομάτων του άρθρου αυτού εφαρμόζονται 
αναλόγως οι διατάξεις της παραγρ. 1 του άρθρου 15 του Ν. 4464/1965. 

5. Με απόφαση του Υπουργού Οικονομικών, που εκδίδεται μετά από 
πρόταση του Γ ενικού Γ ραμματέα της Προεδρίας της Δημοκρατίας, αναπρο¬ 
σαρμόζονται τον Ιανουάριο κάθε έτους τα επιδόματα του παρόντος άρθρου 
και της παραγρ. 4 του άρθρου 15 ανάλογα με τη χορηγούμενη κάθε φορά 
αύξηση των αποδοχών των δημοσίων υπαλλήλων. 

Άρθρο 13 
Οδοιπορικά έξοδα. 

Τα οδοιπορικά έξοδα, τα παρεχόμενα στο πολιτικό και στρατιωτικό προ¬ 
σωπικό για τις εκτός έδρας μετακινήσεις, καταβάλλονται βάσει των πραγ¬ 
ματικών εκτός έδρας ημερών παραμονής, χωρίς περιορισμό αριθμού ημε¬ 
ρών και σύμφωνα προς τις ισχύουσες γενικά επί του θέματος διατάξεις της 
οικείας για κάθε κατηγορία προσωπικού νομοθεσίας. 

Άρθρο 14 

Υπερωριακή απασχόληση. 

1. Το κάθε κατηγορίας και βαθμού διοικητικό πολιτικό προσωπικό που 
υπηρετεί στην Προεδρία της Δημοκρατίας, υποχρεούται ’να παρέχει τις υπη¬ 
ρεσίες του και υπερωριακά καθώς και κατά τις εξαιρέσιμες ημέρες, εφόσον 
αυτό επιβάλλεται προς πλήρη ικανοποίηση των αναγκών της Προεδρίας 
της Δημοκρατίας. 

2. Για την αμοιβή των απασχολουμένων υπερωριακά, σύμφωνα με τα 
ανωτέρω, καταβάλλεται ειδικό μηνιαίο επίδομα υπερωριακής απασχόλη¬ 
σης, που υπολογίζεται βάσει του ελάχιστου ωρομισθίου που προβλέπεται 
για τους δημοσίους διοικητικούς υπαλλήλους του ίδιου βαθμού, χωρίς πε¬ 
ριορισμό ως προς τον αριθμό των δυναμένων να εργάζονται υπερωριακά ή 
τον αριθμό των κατά μήνα ωρών της υπερωριακής απασχόλησης, οι οποίες 
πάντως δεν είναι δυνατό να υπερβούν τις ενενήντα (90) για κάθε απασχο¬ 
λούμενο. Το προσωπικό με σχέση εργασίας ιδιωτικού δικαίου, που υπηρετεί 
στην Προεδρία της Δημοκρατίας, εκτός από τις καθαρίστριες που περιλαμ¬ 
βάνονται στην παράγρ. 3 του επόμενου άρθρου, υποχρεούται να παρέχει τις 
υπηρεσίες του και υπερωριακώς καθώς και κατά τις εξαιρέσιμες ημέρες, 
εφόσον αυτό επιβάλλεται προς πλήρη ικανοποίηση των αναγκών της Προε¬ 
δρίας της Δημοκρατίας. Οι ώρες υπερωριακής απασχόλησης δεν είναι δυ¬ 
νατό να υπερβαίνουν τις ενενήντα (90) κάθε μήνα, το δε καταβαλλόμενο σ’ 
αυτούς ειδικό μηνιαίο επίδομα υπολογίζεται βάσει των κειμένων περί αυτών 
διατάξεων. 

3. Το κατά την προηγούμενη παράγραφο επίδομα καταβάλλεται βάσει 
μηνιαίων ονομαστικών καταστάσεων αυτών που εργάσθηκαν υπερωριακώς 
από τις οποίες προκύπτουν οι ώρες υπερωριακής εργασίας καθενός υπαλλή¬ 
λου και εκδίδονται στο τέλος κάθε μήνα από τους Διευθυντές των Γραφείων 
της Προεδρίας της Δημοκρατίας. 

4. Ο Γενικός Γραμματέας της Προεδρίας της Δημοκρατίας, οι Διευθυ¬ 
ντές των κατά την παράγραφο του άρθρου 2 Γ ραφείων, καθώς και ο κατά 
την παράγρ. 1 στοιχ. δ' του άρθρου 7 λειτουργός δεν δικαιούνται του ειδικού 
επιδόματος του παρόντος άρθρου. 

Άρθρο 15 * 

Αποδοχές Προσωπικού Ιδιωτικού Δικαίου. 

1. Οι υπάλληλοι ή εργατοτεχνίτες, που προσλαμβάνουν με σχέση εργα¬ 
σίας ιδιωτικού δικαίου, παίρνουν τις αποδοχές που ορίζονται με την πράξη 
πρόσληψής τους κατ’ αναλογία προς τα ισχύοντα γενικά για τους υπαλλή¬ 
λους και εργατοτεχνίτες του Δημοσίου με σχέση εργασίας ιδιωτικού δι¬ 
καίου. 

2. Οι οδηγοί αυτοκινήτων, που υπηρετούν στην Προεδρία της Δημοκρα¬ 
τίας με σχέση εργασίας ιδιωτικού δικαίου, παίρνουν τις αποδοχές που κατα¬ 
βάλλονται κάθε φορά στους οδηγούς, που υπηρετούν στο Υπουργείο Προε¬ 
δρίας της Κυβέρνησης. 

3. Οι καθαρίστριες, που υπηρετούν στην Προεδρία της Δημοκρατίας 
απασχολούνται επί πεντάωρο κάθε μέρα και παίρνουν το ωρομίσθιο που 
ισχύει γενικά για τις καθαρίστριες του Δημοσίου. Εφόσον οι ανάγκες της 
υπηρεσίας το επιβάλλουν, αυτές είναι δυνατό να απασχολούνται μέχρι οκτώ 
ώρες κάθε μέρα και η υπερωριακή τους αμοιβή, για την πρόσθετη αυτή 
απασχόληση, υπολογίζεται βάσει του ίδιου ωρομισθίου. 

4. Σε όλο το προσωπικό που υπηρετεί στην Προεδρία της Δημοκρατίας 
με σχέση εργασίας ιδιωτικού δικαίου, καθώς και στο προσωπικό των Γρα¬ 
φείων Ο.Τ.Ε. και ΕΛ.ΤΑ. χορηγείται, εκτός από τις άλλες αποδοχές του 
και επιμίσθιο οριζόμενο σε δρχ. 5.500. Τούτο είναι δυνατό σε ειδικές περι¬ 
πτώσεις προσώπων που ασκούν καθήκοντα αυξημένης ευθύνης ή σπουδαιό- 
τητας, να ορίζεται μέχρι του τριπλασίου με απόφαση του Γενικού Γραμμα¬ 
τέα της Προεδρίας. Για τις κρατήσεις του επιδόματος του άρθρου αυτού 
έχουν ανάλογη εφαρμογή οι διατάξεις της παραγράφου 1 του άρθρου 15 
του Ν. 4464/65. 

5. Σε όλο το εργατοτεχνικό και βοηθητικό προσωπικό, που υπηρετεί 
στην Προεδρία της Δημοκρατίας, καθώς και στους οδηγούς αυτοκινήτων, 
χορηγείται κάθε χρόνο, για την ενάσκηση των καθηκόντων τους, μία στολή 
υπηρεσίας και ένα ζεύγος υποδημάτων. 

Άρθρο 16 

Υπηρεσιακό και Πειθαρχικό Συμβούλιο. 

1. Το Υπηρεσιακό Συμβούλιο για τους μετακλητούς υπαλλήλους της 
Προεδρίας της Δημοκρατίας ορίζεται για κάθε περίπτωση τριμελές, συντι¬ 
θέμενο από ένα ανώτερο Δικαστικό Λειτουργό, που ορίζεται από τον 
Υπουργό Δικαιοσύνης και από δύο ανώτερους μόνιμους υπαλλήλους, που 
ορίζονται με τους αναπληρωτές τους μεταξύ των υπηρετούντων στην Προε¬ 
δρία της Δημοκρατίας. 

2. Το Πειθαρχικό Συμβούλιο για το Διοικητικό Προσωπικό που υπηρετεί 
στην Προεδρία της Δημοκρατίας, εκτός των μελών του Νομικού Συμβου¬ 
λίου του Κράτους και των Διπλωματικών Υπαλλήλων που υπάγονται στις 
περί αυτών διατάξεις, συντίθεται από ένα ανώτερο Δικαστικό Λειτουργό, 
που ορίζεται από τον Υπουργό Δικαιοσύνης και από δύο ανώτερους υπαλλή¬ 
λους, που ορίζονται, με τους αναπληρωτές τους, μεταξύ των υπηρετούντων 
στην Προεδρία της Δημοκρατίας. 

3. Ο Πρόεδρος και τα μέλη του Υπηρεσιακού και Πειθαρχικού Συμβου¬ 
λίου ορίζονται για διετή θητεία με πράξη του Γενικού Γραμματέα, που δη¬ 
μοσιεύεται στην Εφημερίδα της Κυβερνήσεως. 

4. Σε όσες περιπτώσεις τα Συμβούλια της προηγούμενης παραγράφου 
του άρθρου αυτού αποφαίνονται κατά νόμο ύστερα από έγγραφο ερώτημα ή 
παραπομπή, αυτό γίνεται από το Γ ενικό Γ ραμματέα της Προεδρίας της Δη¬ 
μοκρατίας. 

5. Για την αμοιβή του Προέδρου, των μελών, Εισηγητή και Γραμματέα 
των πιο πάνω Συμβουλίων έχουν εφαρμογή οι ισχύουσες κάθε φορά για τα 
Υπηρεσιακά Συμβούλια των Υπουργείων κανονιστικές αποφάσεις. 

Άρθρο 17 

Δαπάνες - Οικονομική Διαχείριση. 

1. Οι δαπάνες λειτουργίας της Προεδρίας της Δημοκρατίας βαρύνουν 
τον κρατικό προϋπολογισμό, οι δε αναγκαίες γι’ αυτό πιστώσεις εγγράφο- 
νται κάθε χρόνο σε ιδιαίτερο φορέα και κωδικούς αριθμούς. Ειδικά οι κάθε 
φύσης δαπάνες μετάβασης και παραμονής του Προέδρου της Δημοκρατίας 
και της συνοδείας του στο εξωτερικό, καθώς και οι κάθε φύσης δαπάνες που 
προκαλούνται από τη φιλοξενία στην Ελλάδα Αρχηγών ξένων Κρατών και 
της συνοδείας τους βαρύνουν τον προϋπολογισμό του Υπουργείου Εξωτερι¬ 
κών. 

2. Η διάθεση των κατά την προηγούμενη παράγραφο πιστώσεων και η 
διενέργεια των αντίστοιχων δαπανών γίνεται από τον Γενικό Γραμματέα 
ως κύριο διατάκτη. 

3. Στην Προεδρία της Δημοκρατίας συνιστάται για τις τρέχουσες δαπά¬ 
νες της παγία προκαταβολή στο όνομα του Διευθυντή του Γραφείου Οικονο¬ 
μικών Υποθέσεων δραχμών ενός εκατομμυρίου (1.000.000), η δε διαχεί¬ 
ρισή της ενεργείται σύμφωνα με τις οικείες διατάξεις του κώδικα περί δημό¬ 
σιου λογιστικού. Όπου από τις διατάξεις αυτές προβλέπεται απόφαση του 
κατά περίπτωση αρμόδιου Υπουργού, αυτή εκδίδεπαι στην προκειμένη περί¬ 
πτωση από τον Γενικό Γραμματέα της Προεδρίας της Δημοκρατίας. 

4. Συμβάσεις προμηθειών ή εκτέλεσης έργων συνάπτονται από τον Γε¬ 
νικό Γραμματέα της Προεδρίας της Δημοκρατίας ή από τον προς τούτο 
εξουσιοδοτημένο, απευθείας και χωρίς διαγωνισμό, εφόσον η ολική δαπάνη 
δεν υπερβαίνει τις πεντακόσιες χιλιάδες (500.000) δραχμές. Εάν η ολική 


δαπάνη υπερβαίνει τις πεντακόσιες χιλιάδες (500.000) και μέχρι το ένα 
εκατομμύριο πεντακόσιες χιλιάδες (1.500.000) δραχμές αντί δημόσιου 
διαγωνισμού ενεργείται πρόχειρος διαγωνισμός από επιτροπή, που ορίζεται 
από τον πιο πάνω Γ ενικό Γ ραμματέα. Κατά τα λοιπά ισχύουν οι οικείες δια¬ 
τάξεις του κώδικα περί δημόσιου λογιστικού. 

Δεξιώσεις που δίνονται από την Προεδρία της Δημοκρατίας είναι δυνατό, 
ανεξαρτήτως ποσού, να ανατίθενται με απευθείας συμφωνία σε προμηθευτές 
ύστερα από απόφαση του Γενικού Γραμματέα, που να αιτιολογείται επαρ- 
κώς, κατά παρέκκλιση των περί δημόσιου λογιστικού κείμενων διατάξεων 
και οποιοσδήποτε άλλου νόμου. 

5. Για την κάλυψη των ειδικών απρόβλεπτων εξόδων εγγράφεται στον 
προϋπολογισμό της Προεδρίας της Δημοκρατίας πίστωση μέχρι του ποσού 
των πέντε εκατομμυρίων (5.000.000) δραχμών σε ιδιαίτερο κωδικό 
αριθμό, που είναι δεκτική ανάληψης με ένταλμα προπληρωμής. Η διάθεση 
της πιο πάνω πίστωσης ενεργείται κατά παρέκκλιση των διατάξεων του 
κώδικα περί δημόσιου λογιστικού και οποιοσδήποτε άλλου νόμου, η δε δι- 
καιολόγηση των σχετικών δαπανών πραγματοποιείται βάσει πρακτικού, 
που συντάσσεται από τριμελή επιτροπή, η οποία ορίζεται από τον Γενικό 
Γραμματέα της Προεδρίας της Δημοκρατίας και βεβαιώνει την σύμφωνα 
με τις διαταγές κανονική διάθεση αυτών χωρίς ειδικότερη δικαιολογία. Το 
πρακτικό αυτό αποτελεί το οριστικό και αποκλειστικό στοιχείο διάθεσης των 
χρηματικών ποσών από την ανωτέρω πίστωση. 

6. Με την επιφύλαξη των διατάξεων της παραγρ. 1 αυτού του άρθρου, η 
δαπάνη τροφοδοσίας του συνοδευτικού προσωπικού των φιλοξενουμένων 
από την Προεδρία Υψηλών Προσώπων, καθώς και του βοηθητικού προσω¬ 
πικού της Προεδρίας της Δημοκρατίας, που απασχολείται στην εξυπηρέ¬ 
τηση των ξένων κατά τις ημέρες φιλοξενίας, βαρύνει τον προϋπολογισμό 
της Προεδρίας της Δημοκρατίας. 

7. Τα ποσά του άρθρου αυτού είναι δυνατό να αναπροσαρμόζονται με 
απόφαση του Υπουργού Οικονομικών, ύστερα από πρόταση του Γενικού 
Γραμματέα της Προεδρίας της Δημοκρατίας. 

Άρθρο 18 
Εκτέλεση Έργων. 

1. Για έργα προϋπολογισμού ανώτερου των ποσών, που αναφέρονται 
στην παράγραφο 4 του άρθρου 17 και εκτελούνται για τις ανάγκες της Προ¬ 
εδρίας της Δημοκρατίας, ισχύουν οι γενικές περί εκτέλεσης έργων διατά¬ 
ξεις. Όπου οι διατάξεις αυτές ορίζουν, για την διαδικασία εκτέλεσης των έρ¬ 
γων, αρμοδιότητα του οικείου Υπουργού, αρμόδιος καθίσταται ο Γενικός 
Γραμματέας της Προεδρίας της Δημοκρατίας, αρμόδιο δε τεχνικό συμβού¬ 
λιο ορίζεται το Τεχνικό Συμβούλιο στο Υπουργείο Περιβάλλοντος, Χωροτα¬ 
ξίας και Δημόσιων Έργων. 

2. Για τα ανωτέρω έργα επιτρέπονται παρεκκλίσεις από τις κείμενες περί 
εκτέλεσης των δημόσιων έργων διατάξεις, σύμφωνα με την παράγρ. 2 του 
άρθρου 11 του Ν.Δ. 2386/1953 «περί ενοποιήσεως και αποκεντρώαεως 
των Τεχνικών Υπηρεσιών του Κράτους», όπως αυτό ισχύει καθώς και από 
τη διάταξη της παραγρ. 4 του άρθρου 18 του,παρόντος, ύστερα από από¬ 
φαση του Υπουργού Περιβάλλοντος, Χωροταξίας και Δημόσιων Έργων, 
που εκδίδεται με πρόταση του Γ ενικού Γ ραμματέα της Προεδρίας της Δη¬ 
μοκρατίας και με σύμφωνη γνώμη του πιο πάνω Τεχνικού Συμβουλίου. 

3. Τα λοιπά όργανα που αποφαίνονται, σύμφωνα με τις διατάξεις περί 
εκτέλεσης δημόσιων έργων, ορίζονται με απόφαση του Γενικού Γραμματέα 
της Προεδρίας της Δημοκρατίας, που δημοσιεύεται στην Εφημερίδα της 
Κυβερνήσεως. Ως επιβλέποντες είναι δυνατό να ορίζονται τεχνικοί υπάλλη¬ 
λοι από τους υπηρετούντες με οποιοδήποτε τύπο στην Προεδρία της Δημο¬ 
κρατίας ή δημόσιοι τεχνικοί υπάλληλοι του Υπουργείου Περιβάλλοντος, 
Χωροταξίας και Δημόσιων Έργων ή και ιδιώτες μηχανικοί με αμοιβή, εφό¬ 
σον έχουν τα νόμιμα προσόντα. 

4. Αιτήσεις θεραπείας επιδίδονται κατευθείαν στον Γενικό Γραμματέα 
της Προεδρίας της Δημοκρατίας, χωρίς να απαιτείται κοινοποίηση προς τον 
Υπουργό Περιβάλλοντος, Χωροταξίας και Δημόσιων Έργων. Ο Γενικός 
Γραμματέας της Προεδρίας αποφαίνεται επί των ανωτέρω αιτήσεων μετά 
από σύμφωνη γνώμη του Τεχνικού Συμβουλίου Δημόσιων Έργων. 

Άρθρο 19 

Κτίρια - Εγκαταστάσεις. 

1. Στην Προεδρία της Δημοκρατίας ανήκει η διαχείριση, συντήρηση και 
εποπτεία των εξής δημόσιων κτιρίων μαζί με την περιοχή τους και τις εγκα¬ 
ταστάσεις που βρίσκονται μέσα σ’ αυτή: 

α) Του Ανακτόρου της οδού Ηρώδου Αττικού στην Αθήνα. 

β) Του Μεγάρου στη συμβολή των οδών Β. Γεωργίου Β’ και Στησιχόρου 
17. 

2. Κινητά πράγματα και οχήματα που βρίσκονται μέσα στα ανωτέρω 
κτίρια ή στις περιοχές τους και που δεν ανήκουν κατά κυριότητα στο Δημό¬ 
σιο, είναι δυνατό να παραλαμβάνονται προς χρήση χωρίς αντάλλαγμα ή να 

αγοράζονται για λογαριασμό του Ελληνικού Δημοσίου και με τίμημα ελεύ¬ 
θερα καθοριζόμενο, ύστερα από σχετική έγγραφη συμφωνία μεταξύ του Γε¬ 
νικού Γραμματέα της Προεδρίας της Δημοκρατίας και της επταμελούς επι¬ 
τροπής, που υφίσταται σύμφωνα με το άρθρο 1 του Ν.Δ. 72/1974, η οποία 
έχει τη διαχείριση των ανωτέρω πραγμάτων. Για τον καθορισμό του τιμή¬ 
ματος λαμβάνεται υποχρεωτικά υπόψη και η γνώμη τριμελούς επιτροπής 
που ορίζεται από τον Υπουργό Οικονομικών. Σε συνεργασία με την ανω¬ 
τέρω Επταμελή Επιτροπή επιλύεται και κάθε συναφές ζήτημα που προκύ¬ 
πτει. 

Άρθρο 20 
Εξουσιοδοτήσεις. 

1. Ο Γ ενικός Γ ραμματέας της Προεδρίας της Δημοκρατίας με αποφάσεις 
του που δημοσιεύονται στην Εφημερίδα της Κυβερνήσεως δύναται να καθο¬ 
ρίζει: 

α) Τις ειδικότερες αρμοδιότητες των Τμημάτων καθενός από τα Γραφεία 
της Προεδρίας της Δημοκρατίας. 

β) Τα θέματα που αναφέρανται στην εσωτερική λειτουργία και την διαδι¬ 
κασία άσκησης των αρμοδιοτήτων των κατά το άρθρο 2 υπηρεσιών της 
Προεδρίας της Δημοκρατίας. 

γ) Τα τυχόν απαιτούμενα για την κατάληψη θέσης μετακλητού υπαλλή¬ 
λου τυπικά προσόντα καθώς και τα απαιτούμενα δικαιολογητικά για τον 
διορισμό του. 

δ) Την κατανομή των θέσεων του υπαλληλικού και εργατοτεχνικού ή 
βοηθητικού προσωπικού στις ειδικότητες που ορίζονται στο άρθρο 10, τα 
απαραίτητα για την πρόσληψη στις θέσεις αυτές προσόντα, το πλαίσιο ή την 
αντιστοιχία των αποδοχών καθώς και κάθε άλλη αναγκαία λεπτομέ¬ 
ρεια. 

ε) Τα της αναπλήρωσης των προϊσταμένων τμημάτων, σε περίπτωση έλ¬ 
λειψης, απουσίας ή κωλύματος τους. 

στ) Τα έγγραφα, η υπογραφή των οποίων ανατίθεται, αντ' αυτού, στους 
προϊσταμένους γραφείων της Προεδρίας της Δημοκρατίας, ανάλογα με την 
καθ’ ύλη αρμοδιότητά τους. 

2. Με αποφάσεις του ανωτέρω Γενικού Γραμματέα, που δεν δημοσιεύο¬ 
νται στην Εφημερίδα της Κυβερνήσεως, καθορίζονται: 

α) Η σύνθεση σε διοικητικό προσωπικό καθενός από τα Γ ραφεία και Τμή¬ 
ματα της Προεδρίας της Δημοκρατίας. 

β) Η τοποθέτηση του προσωπικού στα Γραφεία και Τμήματα. 

γ) Η διάθεση και οι όροι κίνησης των οχημάτων της Προεδρίας της Δη¬ 
μοκρατίας, καθώς και της ασφαλιστικής κάλυψής τους. 

ΠΙΝΑΚΑΣ 

Ο οποίος περιλαμβάνει τις διατάξεις (πηγές) που ενσωματώθηκαν στα άρ¬ 
θρα της κωδικοποίησης. 

Άρθρα 

κωδικοποίησης Διατάξεις πηγών 

1 Άρθρο 1 Ν. 161/1975. 

2 Άρθρο 2 Ν. 161/1975, όπως τροποποιήθηκε από το 
άρθρο 1 παρ. 1, 2 και 8 του Ν. 381/1976. 

3 Άρθρο 3 Ν. 161/1975, όπως τροποποιήθηκε από το 
άρθρο 1 παρ. 3 του Ν. 381/1976. 

4 Άρθρο 4 Ν. 161/1975, όπως τροποποιήθηκε με το 
άρθρο 1 παρ. 4 του Ν. 381/1976 και συμπληρώθηκε 
με το άρθρο 1 Λαρ. 1 του Ν. 1187/1981 και άρθρο 
10 Ν. 1816/1988. 

5 Άρθρο 5 Ν, 161/1975, όπως τροποποιήθηκε από το 
άρθρο 1 παρ. 5 του Ν. 381/1976 και το άρθρο 2 παρ. 

1 του Ν. 1187/1981. 

6 Άρθρο 6 Ν. 161 /1975, όπως τροποποιήθηκε από το 
άρθρο 1 παρ. 6 του Ν. 381/1976 και το άρθρο 1 παρ. 

2 του Ν. 1187/1981. 

7 Άρθρα 6, 7 και 8 Ν. 161/1975, όπως τροποποιήθη¬ 
καν και συμπληρώθηκαν με το άρθρο 1 παρ. 6, 7 και 
8 του Ν. 381/1976, το άρθρο 1 παρ. 2. 4 και 7 και 
το άρθρο 2 παρ. 1 του Ν. 1187/1981, το άρθρο 46 
παρ. 3, 4 και 5 του Ν. 1563/1985, καθώς και το άρ¬ 
θρο 16 παρ. 13 του Ν. 1586/1986. 

8 Άρθρο 8 παρ. 3, 4, 5 και 10 του Ν. 161/1975, 
όπως τροποποιήθηκαν και συμπληρώθηκαν με το άρ¬ 
θρο 1 παρ. 10 του Ν. 381/1976, το άρθρο 1 παρ. 3 
και 5 και το άρθρο 2 παρ. 3 του Ν. 1187/1981, το 
άρθρο 16 του Ν. 1476/1984, το άρθρο 46 παρ. 1 του 
Ν. 1563/1985 και το άρθρο 7 του Ν. 1878/ 
1990. 

9 Άρθρο 9 Ν. 161/1975, όπως τροποποιήθηκε και συ¬ 


μπληρώθηκε με το άρθρο 1 παρ. 11 του Ν. 381/ 
1976 και το άρθρο 46 παρ. 6 και 7 του Ν. 1563/ 
1985. 

10 Άρθρο 10 Ν. 161/1975, όπως τροποποιήθηκε και 
συμπληρώθηκε με το άρθρο 1 παρ. 12 του Ν. 381/ 
1976, το άρθρ. 1 παρ. 7 του Ν. 1187/81 και το 
άρθρ. 46 παρ. 8 του Ν. 1563/85. 

11 Άρθρο 11 Ν. 161/1975, όπως τροποποιήθηκε με το 
άρθρο 46 παρ. 9 Ν. 1563/1985. 

12 Άρθρο 12 Ν. 161/1975, όπως τροποποιήθηκε και 
συμπληρώθηκε με το άρθρο 1 παρ. 13 του Ν. 381/ 
1976, το άρθρο 1 παρ. 9 του Ν. 1187/1981, το άρ¬ 
θρο 46 παρ. 10 και 11 του Ν. 1563/1985 και την 
απόφαση 2050250/6213/002/9.6.1989 του 
Υπουργού Οικονομικών (Β' 475). 

13 Άρθρο 13 Ν. 161/1975, όπως αντικαταστάθηκε 
από το άρθρο 1 παρ. 14 του Ν. 381/1976. 

14 « Άρθρο 14 Ν. 161/1975, όπως συμπληρώθηκε με το 

άρθρο 1 παρ. 15 του Ν. 381/ 1 676. 

15 Άρθρο 15 Ν. 161/1975, όπως τροποποιήθηκε και 
συμπληρώθηκε με το άρθρο 1 παρ. 16 και 17 του Ν. 
381/1976. 

16 Άρθρο 16 Ν. 161/1975. 

17 Άρθρο 17 Ν. 161/1975, όπως τροποποιήθηκε και 
συμπληρώθηκε με το άρθρο 1 παρ. 18 και 19 του Ν. 
381/1976, το άρθρο 1 παρ. 10 και 11 του Ν. 1187/ 
1981 και τις αποφάσεις 2001762/237Α/0024/ 
25.1.1991 του Υπουργού Οικονομικών και Π1 / 
3179/21.1990 των Υπουργών Οικονομικών και 
Εμπορίου (Β' 636). 

18 Άρθρο 18 Ν. 161/1975, όπως τροποποιήθηκε από 
το άρθρο 1 παρ. 20 του Ν. 381/1976. 

19 Άρθρο 19 Ν. 161/1975, όπως τροποποιήθηκε από 
το άρθρο 1 παρ. 12 του Ν. 1187/1981 και το άρθρο 
15 του Ν. 1256/1982. 

20 Άρθρο 20 Ν. 161/1975, όπως τροποποιήθηκε και 
συμπληρώθηκε με το άρθρο 1 παρ. 13 και 14 του Ν. 
1187/1981. 

Στον Υπουργό Προεδρίας της Κυβέρνησης, αναθέτουμε τη δημοσίευση 
και εκτέλεση του παρόντος δισ εάγματος. 

Αθήνα, 24 Ιουλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΠΑΝΑΓΙΩΤΗΣ ΔΕΛΗΜΗΤΣΟΣ 

- ♦ - 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


( 2 ) 

Πράξη 89 της 10 Ιουλίου 1991 

Αναστολή της πραγματοποίησης των προσλήψεων που έχουν εγκριθεί από 
τα αρμόδια όργανα για τις κατ’ εξαίρεση προσλήψεις στο δημόσιο τομέα. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις: α) Του άρθρου 8 παρ. 4 περιπτ. γ - του Ν. 1558/85 
«Κυβέρνηση και Κυβερνητικά Όργανα» (ΕτΚ Α' 137/85), β) του άρθρου 
16 του Ν. 1232/82 «Επαναφορά σε ισχύ τροποποίηση και συμπλήρωση 
των διατάξεων του Ν.Δ. 4352/64 και άλλες διατάξεις» (ΕτΚ Α' 22/82), 
γ) του άρθρου 15 παρ. 4 εδ. α' του Ν. 1943/1991 (ΕτΚ Α' 50/91) και δ) 
του Ν. 1735/87 «Προσλήψεις στο Δημόσιο Τομέα κ.λπ.» (ΕτΚ, Α’ 195/ 
87). 

β. Την ΠΥΣ αρ. 156/19.12.1989 «Σύσταση Επιτροπής για τον έλεγχο 
των διορισμών στο Δημόσιο και τον ευρύτερο Δημόσιο Τομέα και την αξιο¬ 
ποίηση του υπάρχοντος υπαλληλικού προσωπικού (ΕτΚ, Α’ 248/ 
21.12.1989). 

γ. Την ΠΥΣ αρ. 52/21.5.1990 «Συνέχιση της αναστολής των διορι¬ 
σμών του πάσης φύσεως προσωπικού στο Δημόσιο και τον ευρύτερο Δημό¬ 
σιο Τομέα και τροποποίηση της ΠΥΣ 156/19.12.1989» (ΕτΚ, Α' 76/ 
22.5.1990). 

δ. Την ΠΥΣ αρ. 144/19.12.1990 «Αναστολή των διορισμών έως τις 
31 Δεκεμβρίου 1991, αντικατάσταση και συμπλήρωση διατάξεων της 

ΠΥΣ 156/1989, όπως τροποποιήθηκε με την ΠΥΣ 52/1990» (ΕτΚ, Α' 
181/90). 

ε. Την ΠΥΣ 51/2.5.1991 «Κατάργηση της Πενταμελούς Επιτροπής 
Υπουργών για τις εξαιρέσεις από το μέτρο της αναστολής των διορισμών 
και των προσλήψεων» (ΕτΚ, Α' 65/91). 

στ. Την, λόγω των δημοσιονομικών συνθηκών, ανάγκη αναστολής της 
πραγματοποίησης των διορισμών και των προσλήψεων στο Δημόσιο, στα 
ΝΠΔΔ, στους ΟΤΑ, καθώς και στα ΝΠ1Δ που ανήκουν στον ευρύτερο Δη¬ 
μόσιο Τομέα, που ήδη έχουν εγκριθεί από τα αρμόδια όργανα για τις κατ’ 
εξαίρεση προσλήψεις. 

ζ. Την προφορική εισήγηση του Πρωθυπουργού στη συνεδρίαση του 
Υπουργικού Συμβουλίου της 10.7.1991, αποφασίζει: 

1. Οι διαδικασίες για τους διορισμούς ή τις προσλήψεις τακτικού προσω¬ 
πικού στο δημόσιο τομέα που έχουν ήδη εγκριθεί από το αρμόδιο όργανο 
(Πενταμελής Επιτροπή Υπουργών, Υπουργικό Συμβούλιο, Πρωθυπουρ¬ 
γός) θα συνεχιστούν, αλλά κανένας από τους διορισμούς αυτούς και καμία 
από τις προσλήψεις δεν θα πραγματοποιηθεί πριν από την 1η Ιανουάριου 
1992. 

Η υπογραφή αποφάσεων διορισμού ή πρόσληψης από τα αρμόδια για το 
σκοπό αυτό όργανα, καθώς και η δημοσίευση στην Εφημερίδα της Κυβερ- 
νήσεως αυτών που έχουν υπογραφεί μετά την 10η Ιουλίου 1991 αναστέλ¬ 
λονται έως την 31.12.1991. 

Οι αποφάσεις πρόσληψης για τις οποίες δεν απαιτείται δημοσίευση στην 
Εφημερίδα της Κυβερνήσεως και δεν έχει γίνει ανάληψη υπηρεσίας έως τη 
δημοσίευση της πράξης αυτής στην Εφημερίδα της Κυβερνήσεως δεν εκτε- 
λούνται. 

2. Η προηγούμενη παράγραφος δεν εφαρμόζεται: 

α) για τους παρακάτω διορισμούς ή προσλήψεις, που έχουν εγκριθεί από 
τα αρμόδια όργανα (Πενταμελής Επιτροπή Υπουργών, Υπουργικό Συμβού¬ 
λιο, Πρωθυπουργός), ήτοι: 

ί) προσωπικού για την εκτέλεση προγραμμάτων ή έργων που χρηματο¬ 
δοτούνται από την Ε.Ο.Κ. ή άλλους διεθνείς Οργανισμούς σε ποσοστό πάνω 
από 50%, 

η) προσωπικού, του οποίου η μισθοδοσία δεν επιβαρύνει τον κρατικό 
προϋπολογισμό, 

ίίί) υπαλλήλων με θητεία, Ειδικών Συμβούλων και Συνεργατών των Γε¬ 
νικών Γραμματέων των Υπουργείων και των Γραφείων Τύπου και Δημο¬ 
σίων Σχέσεων των Υπουργείων, 

ίν) ειδικού επιστημονικού προσωπικού για τη στελέχωση των μονάδων 
στρατηγικού σχεδιασμού των Υπουργείων, 

ν) εκατό (100) βρεφονηπιοκόμων για την κάλυψη των αναγκών των 
βρεφονηπιακών σταθμών του Υπουργείου Υγείας, Πρόνοιας και Κοινωνι¬ 
κών Ασφαλίσεων, οι οποίες θα γίνουν τον Σεπτέμβριο, 

νί) προσωπικού του Υπουργείου Εθνικής Παιδείας και Θρησκευμά¬ 
των, 

νίί) προσωπικού του Υπουργείου Οικονομικών που πέτυχε στο διαγωνι¬ 
σμό του Φεβρουάριου 1991, 

νίίί) δοκίμων αστυφυλάκων και λοιπού προσωπικού του Υπουργείου Δη¬ 
μόσιας Τάξης, 

ίχ) αγροτικών και ειδικευομένων γιατρών και γιατρών του Ε.Σ.Υ., του 
προσωπικού για τη λειτουργία αξονικών τομογράφων (3 Ακτινοφυσικών - 
Φυσικών Κλάδου ΓΙΕ, 57 Ραδιολόγων - Ακτινολόγων Κλάδου ΤΕ και 25 
Νοσηλευτριών Κλάδου ΤΕ ή ΔΕ) και του προσωπικού για τις μονάδες εντα¬ 
τικής θεραπείας (50 Νοσηλευτριών Κλάδου ΤΕ), 
χ) φυλάκων αρχαιολογικών χώρων, 
β) Για τις αναθέσεις με σύμβαση μίσθωσης έργου. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(3) 

Απόφαση 48 της 10 Ιουλίου 1991 

Έγκριση απασχόλησης ωρομίσθιου προσωπικού και αναθέσεων συμβά¬ 
σεων έργου στους Οργανισμούς Τοπικής Αυτοδιοίκησης (Υπουργείο 
Εσωτερικών). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
(Π.Υ.Σ. 51/1991) 

Έχοντας υπόψη: 

α. Τις διατάξεις της Π.Υ.Σ. αρ. 156/1989 «Σύσταση Επιτροπής 
Υπουργών για τον έλεγχο των διορισμών στο Δημόσιο κ.λπ.» (ΕτΚ Α' 248/ 


21.12.1989) , όπως τροποποιήθηκε με την Π.Υ.Σ. αρ. 52/1990 «Συνέ¬ 
χιση της αναστολής των διορισμών του πάσης φύσεως προσωπικού στο Δη¬ 
μόσιο κ.λπ.» (ΕτΚ Α' 76/22.5.1990), την Π.Υ.Σ. αρ. 144/90 «Τροπο¬ 
ποίηση των διατάξεων της Π.Υ.Σ. αρ. 156/1989 κ.λπ.» (ΕτΚ Α’ 181/ 

20.12.1990) και την ΠΥΣ αρ. 51/1991 «Κατάργηση της Πενταμελούς 
Επιτροπής Υπουργών για τις εξαιρέσεις από το μέτρο της αναστολής των 
διορισμών και των προσλήψεων» (ΕτΚ Α' 65/3.5.1991). 

β. Τις διατάξεις του άρθρου 29 παρ. 2 (ΕτΚ Α' 50/11.4.1991) του Ν. 
1943/1991. 

γ. Την απόφαση αριθμ. 8/5.6.1991 του Υπουργικού Συμβουλίου 
«Έγκριση απασχόλησης ωρομίσθιου προσωπικού από υπουργεία και επο¬ 
πτευόμενους από αυτά φορείς» (ΕτΚ Β' 86/7.6.1991). 

δ. Την από 3 Ιουλίου 1991 γραπτή εισήγηση του Υπουργού Εσωτερικών 
και την προφορική εισήγηση του Υπουργού Προεδρίας της Κυβέρνησης, 
αποφασίζει: 

1. Την, κατ’ εξαίρεση του μέτρου της αναστολής των διορισμών και των 
προσλήψεων, έγκριση απασχόλησης προσωπικού με σύμβαση μίσθωσης έρ¬ 
γου από τους Οργανισμούς Τοπικής Αυτοδιοίκησης, υπό τον όρο', ότι το 
ύψος της συνολικής δαπάνης για καθένα από τους Ο.Τ.Α. της Χώρας που 
θα καταβληθεί κατά το έτος 1991 δεν θα υπερβεί το ύψος της συνολικής 
δαπάνης που καταβλήθηκε κατά το έτος 1990 μειωμένο κατά 15%. 

2. Προς αντιμετώπιση αναγκών των Ο.Τ.Α. που δεν απασχόλησαν προ¬ 
σωπικό με σύμβαση μίσθωσης έργου κατά το έτος 1990 εξουσιοδοτείται ο 
Υπουργός Εσωτερικών να εγκρίνει την απασχόληση προσωπικού με σύμ¬ 
βαση μίσθωσης έργου από αυτούς κατά το έτος 1991 υπό τον όρο ότι η δα¬ 
πάνη για τις συμβάσεις αυτές δεν θα υπερβαίνει συνολικά τα πεντακόσια 
εκατομμύρια (500.000.000) δραχμές. 

3. Επίσης εξουσιοδοτείται ο Υπουργός Εσωτερικών να παρέχει έγκριση 
για πρόσληψη ωρομίσθιου προσωπικού από τους Ο.Τ.Α. που δεν απασχό¬ 
λησαν εποχιακό προσωπικό το έτος 1990 υπό τον περιορισμό ότι το σύνολο 
των ωρών απασχόλησης δεν θα υπερβεί τις εξακόσιες χιλιάδες (600.000) 
ώρες για το σύνολο των Ο.Τ.Α. της κατηγορίας αυτής, η δε σχετική δαπάνη 
δεν θα υπερβεί το ποσό των πεντακοσίων εκατομμυρίων (500.000.000) 
δραχμών για το έτος 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- ♦- ■ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ. 268/1991 «Οργανισμός της Εταιρείας Προστασίας Ανηλίκων 
Ναυπλίου» αρμοδιότητας Υπουργείου Δικαιοσύνης, που δημοσιεύτηκε στο 
ΦΕΚ 100/1.7.1991 (τ.Α') επιφέρεται η πιο κάτω διόρθωση: 

Στο άρθρο 2 από τη λανθασμένη λέξη «αντικαταβολή» στη σωστή «αντι¬ 
παραβολή». 

(Από το Εθνικό Τυπογραφείο) 
-♦- 

(5) 

Στο Π.Δ. 269/1991 «Οργανισμός της Εταιρείας Προστασίας Ανηλίκων 
Καρδίτσας» αρμοδιότητας Υπουργείου Δικαιοσύνης, που δημοσιεύτηκε στο 
ΦΕΚ 100/1.7.1991 (τ.Α') επιφέρονται οι πιο κάτω διορθώσεις: 

Στο άρθρο 2 και στην παρ. α) από τη λανθασμένη φράση «Την τήρηση 
μητρώου της Εταιρείας και την αλληλογραφία μελών» στη σωστή «Την τή¬ 
ρηση μητρώου της Εταιρείας και την αλληλογραφία μετά των μελών αυ¬ 
τής». 

Στην ίδια παράγραφο η λανθασμένη λέξη «Γραφείου» αντικαθίσται με τη 
σωστή «Του τμήματος» και η λανθασμένη λέξη «αντικαταβολή» στη σωστή 
«αντιπαραβολή». 

Στη β) παράγραφο από τη λανθασμένη φράση «Γραφείο Κοινωνικής 
Υπηρεσίας» στη σωστή «Τμήμα Κοινωνικής Υπηρεσίας». 

Στην ίδια παράγραφο από τη λανθασμένη φράση «και γενικά στατιστικών 
ή άλλων στοιχείων που αναφέρονται στην κίνηση της Εταιρείας» στη σωστή 
«και γενικά στοιχείων που αναφέρονται στην κίνηση της Εταιρείας και της 
Στέγης». 

Στο άρθρο 4 από τη λανθασμένη φράση «ως τυπικά προσόντα διορισμού» 
στη σωστή «Προσόντα διορισμού». 

(Από το Εθνικό Τυπογραφείο) 




1804 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 6 ) 

Στο Π.Δ. 270/1991 «Οργανισμός της Εταιρίΐας Προστασίας Ανηλίκων 
Αθηνών» αρμοδιότητας Υπουργείου Δικαιοσύνης, που δημοσιεύτηκε στο 
ΦΕΚ 100/1.7.1991 (τ.Α') επιφέρονται οι πιο κάτω διορθώσεις: 

Στην παρ. 1 από τη λανθασμένη φράση «Τοπικής αυτοδιοίκησης» στη 
σωστή «Τοπικής Αυτοδιοίκησης» (ΦΕΚ 37/Α/86)». 

Στο άρθρο 2 από τη λανθασμένη φράση «των αποφάσεων των εγγράφων» 
στη σωστή «των αποφάσεων και εγγράφων». 

Στο ίδιο άρθρο και στην παρ. 3 από τη λανθασμένη φράση «αναπληρωτή 
Γραφείου» στη σωστή «αναπληρωτή του Τμήματος». 

Στην ίδια παράγραφο από τη λανθασμένη λέξη «αντικαταβολή» στη σω¬ 
στή «αντιπαραβολή». 

Στο άρθρο 5 και στην παρ. 2 από τη λανθασμένη φράση «ή ΔΕ Διοικητι¬ 
κού Λογιστικού» στη σωστή «ή Κλάδου ΔΕ Διοικητικού Λογιστικού». 

Στο ίδιο άρθρο και στην παρ. 3 από τη λανθασμένη φράση «υπάλληλος 
του κλάδου ΤΕ Κοινωνικής Εργασίας» στη σωστή «υπάλληλος ΤΕ Κοινωνι¬ 
κής Εργασίας». 

(Από το Εθνικό Τυπογραφείο) 

- 4 - 


(7) 

Στο Π.Δ. 271/1991 «Οργανισμός της Εταιρείας Προστασίας Ανηλίκων 
Σερρών» αρμοδιότητας Υπουργείου Δικαιοσύνης, που δημοσιεύτηκε στο 
ΦΕΚ 100/1.7.1991 (τ.Α') επιφέρονται οι πιο κάτω διορθώσεις: 

Στο άρθρο 2 και στην παρ. 2 από τη λανθασμένη φράση «Του Διοικητικού 
Συμβουλίου» στη σωστή «Του Διοικητικού Συμβουλίου αυτής». 

Στο άρθρο 5 από τη λανθασμένη λέξη «ετέλεση» στη σωστή «εκτέλεση». 

(Από το Εθνικό Τυπογραφείο) 

-♦- 


( 8 ) 

Στο Π.Δ. 272/1991 «Οργανισμός της Εταιρείας Προστασίας Ανηλίκων 
Πειραιά» αρμοδιότητας Υπουργείου Δικαιοσύνης, που δημοσιεύτηκε στο 
ΦΕΚ 100/1.7.1991 (τ.Α’) επιφέρεται η πιο κάτω διόρθωση: 

Στο άρθρο 2 και στην παρ. 2 από τη λανθασμένη φράση «Την τήρηση μη¬ 


τρώου της Εταιρείας» στη σωστή «Την τήρηση μελών της Εταιρείας». 


♦ 


(Από το Εθνικό Τυπογραφείο) 


(9) 


Στο Π.Δ. 273/1991 «Οργανισμός της Εταιρείας Προστασίας Ανηλίκων 
Ηρακλείου Κρήτης» αρμοδιότητας Υπουργείου Δικαιοσύνης, που δημοσιεύ¬ 
τηκε στοΦΕΚ 100/1.7.1991 (τ.Α') επιφέρονται οι πιο κάτω διορθώσεις: 

Στο άρθρο 2 και στην παρ. α) από τη λανθασμένη φράση «των αποφά¬ 
σεων των εγγράφων» στη σωστή «των αποφάσεων και εγγράφων». 

Από τη λανθασμένη φράση «αναπληρωτή Γραφείου» στη σωστή «ανα¬ 
πληρωτή του Τμήματος». 

Από τη λανθασμένη λέξη «αντικαταβολή» στη σωστή «αντιπαρα¬ 
βολή». 


♦ 


(Από το Εθνικό Τυπογραφείο) 


( 10 ) 


Στο Προεδρικό Διάταγμα 295/21.6.1991 που αφορά «Σύσταση Σχο¬ 
λής Επιμόρφωσης Υπαλλήλων του Υπουργείου Οικονομικών» που δημο¬ 
σιεύτηκε στο ΦΕΚ 104/4.7.1991 (τ.Α') επιφέρονται οι πιο κάτω διορθώ¬ 
σεις: 

Στη σελ. 1526, στο άρθρο 2 του Π. Δ/τος στην παράγραφο γ μετά τις 
λέξεις «Κλάδου ΠΕ» η εσφαλμένη λέξη «Χημικών» αντικαθίσταται με τη 
σωστή «Δημοσιονομικών». 

Στη δ παράγραφο μετά τις λέξεις «Κλάδου ΠΕ» το εσφαλμένο «Πληροφο¬ 
ρικής» αντικαθίσταται με το σωστό «Χημικών» και μετά την δ) παράγραφο 
προστίθεται η πιο κάτω παραλειφθείσα παράγραφος: 

ε) Του Τμήματος Ε' προΐσταται υπάλληλος του κλάδου ΠΕ Πληροφορι¬ 
κής». 

Στην παραγ. 1 περίπτωση α του προοιμίου από το εσφαλμένο «στην 
άμεση και άμεση» στο ορθό «στην άμεση και έμμεση». 

Στο άρθρο 1 τύχρ. 2 από το εσφαλμένο «κοινοτική» στο ορθό «κοινοτικής». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




